proxectonos/corpus_dominio_legal_administrativo_tmp huggingface dataset:
DH. A36.66905. SOLICITUDE DE MANUELA SOUTO SESTO, EN REPRESENTACIÓN DA C. DE REGADORES MONTE DE ABOI, DUN CAUDAL DE AUGA NO LUGAR DE ABOI (SANTO ANDRÉ DE CESAR), CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/08/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Monte de Aboi CAUDAL: 633,00 m3/ano DESTINO: rega ORIXE: pozo na parc.31 do pol.45 do catastro de Caldas de Reis LUGAR: Aboi PARROQUIA: Santo André de César CONCELLO: Caldas de Reis A auga cáptase en pozo barrena Ø 0,15 m, 60 m prof. e bombéase ata caseta bloques formigón na mesma parcela que contén os catro depósitos individuais dende os que se conduce a auga, a través de tubos individuais, ata as parcelas de rega: 1059, 626 e 627 conxuntamente, e 609 do pol.41 e 269 do pol.45 do catastro de Caldas de Reis. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DO REGULAMENTO ORGÁNICO MUNICIPAL
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 09/09/2019)

Aprobado inicialmente o Regulamento Orgánico Municipal do Concello de Salceda de Caselas, por acordo do Pleno de data 30.08.2019, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste concello: http://salcedadecaselas.sedelectronica. gal No caso de non presentarse reclamacións no citado prazo, entenderase definitivamente aprobado o acordo de aprobación do mencionado Regulamento. Documento asinado electronicamente.
DH. W36.61167. SOLICITUDE DE GERARDO FERNÁNDEZ PIÑEIRO DE AUTORIZACIÓN DE OBRAS NO LUGAR DE RIAL, PARROQUIA DE ADINA (SANTA MARÍA), NO CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/01/2019)

As obras solicitadas consisten na construción dun campamento turístico composto de: recepción, edificio de instalacións, edificio de servizos hixiénicos, seis bungalows e parque infantil, situado no lugar de Rial, parroquia de Adina, concello de Sanxenxo, en catro parcelas agrupadas que suman unha superficie total de 3.114,97 m2. As coordenadas UTM son: X: 514.481 Y: 4.695.273 (fuso 29. Datum ETRS89). As actuacións atópanse a 50 m aproximadamente do regato de Baltar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de decembro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN DE COMPETENCIAS DO CONCELLO DE FORCAREI PARA DESENVOLVER AS FACULTADES DE RECADACIÓN DAS MULTAS DE TRÁFICO E A ENCOMENDA DE XESTIÓN DA COLABORACIÓN NA TRAMITACIÓN DOS EXPEDIENTES SANCIONADORES EN MATERIA DE MULTAS DE TRÁFICO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/12/2019)

O Pleno da Deputación Provincial de Pontevedra, na sesión ordinaria que tivo lugar o día 29 de novembro de 2019, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais e no artigo 11 da Lei 40/2015, de 1 de outubro, de réxime xurídico do sector público a delegación de competencias que solicitou o Concello de Forcarei a través de escrito que tivo entrada no rexistro da Deputación o día 24 de outubro de 2019 (número de rexistro WEB2019033223) para desenvolver as facultades de recadación das multas de tráfico e a encomenda de xestión da colaboración na tramitación dos expedientes sancionadores en materia de multas de tráfico, dende o comezo do procedemento sancionador co boletín de denuncia ata o inicio do proceso recadatorio. A citada delegación e encomenda de xestión realizaranse pola Deputación de Pontevedra a través dos seus servizos tributarios. O que se fai público para xeral coñecemento e demais efectos. Pontevedra, a 29 de novembro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
DELEGACIÓN DE COMPETENCIA DA ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 10/09/2019)

Con data 14 de xuño de 2019 o Xuíz-Encargado do Rexistro Civil de Boqueixón (A Coruña) ditou auto no expediente gobernativo sobre solicitude para a celebración de matrimonio civil, seguido baixo o número 112/19 (REN 1866 de data 30/07/2019) autorizando a celebración de dito matrimonio entre Don TOMAS ANDRES SANCHEZ OCAÑA FOLGAROLAS (DNI ********) e Dona JACQUELINE ROSE SACCONE POSTOLACHI (DNI *********), a celebrar o vindeiro día 31 de agosto de 2019 e delegando na Sra. Alcaldesa ou Concelleiro do Concello de Forcarei para que reciba o consentimento matrimonial. En base ao anteriormente exposto e de conformidade co disposto nos artigos 49 e 51 do Código Cvil, 21.3 da Lei 7/1985, de 2 de abril, Reguladora das bases do réxime local e 43.3 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar na Concelleira Dona ANA ISABEL DOVAL FRAIZ a celebración e recepción do consentimento do matrimonio civil entre Don TOMAS ANDRES SANCHEZ OCAÑA FOLGAROLAS (DNI *********) e Dona JACQUELINE ROSE SACCONE POSTOLACHI (DNI *********), a celebrar no Mosteiro de Aciveiro o día 31 de agosto de 2019 ás 13:00 horas. Segundo.- Autorizar a utilización do Salón do Mosteiro de Aciveiro para a celebración de dito matrimonio. Terceiro.- Ordenar a publicación da presente resolución no BOP e dar conta do mesmo ao Concello Pleno na primeira sesión que se celebre. Forcarei, a 27 de agosto de 2019. Ante min.-O secretario acctal. Claudiu David Jorge El Marzouki Woo A alcaldesa Verónica Pichel Guisande
CORRECCIÓN DE ERRO NAS BASES DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO” EN EMPRESAS E CORPORACIÓNS SECTORIAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/04/2019)

Conforme ó establecido no artigo 109.2 da Lei 39/2015 do 01 de outubro de Procedemento Administrativo Común das Administracións Públicas, ACÓRDASE a corrección do Acordo nº 4.27710 adoptado na Xunta de Goberno desta Deputación na súa sesión do día 7 de marzo de 2019, polo que se aprobaron as bases do programa de fomento da empregabilidade na provincia de Pontevedra: ”O teu primeiro emprego” en empresas e corporacións sectoriais, no que respecta aos requisitos das entidades colaboradoras establecidos na base 3 no seu punto 5, no senso que onde di: (…) “5. Non estar nin ter estado incursas nun expediente de regulación ou despido improcedente nin en ningunha das circunstancias previstas no artigo 10 da Lei 9/2007, de 13 de xuño, de subvencións de Galicia (LSG), nos últimos 5 anos anteriores á data de publicación da convocatoria no Boletín Oficial da Provincia de Pontevedra (BOPPO). (…) Debe dicir: (…) 5. Non estar nin ter estado incursas nun expediente de despido improcedente de ningunha persoa traballadora da entidade correspondente, que estivera ocupando un posto similar ao que se solicita, nos tres meses anteriores á data de finalización do prazo de presentación de solicitudes, nin en ningunha das circunstancias previstas no artigo 10 da Lei 9/2007, de 13 de xuño, de subvencións de Galicia (LSG).” (…)” Pontevedra, 3 de abril de 2019.—A Deputada Delegada.—O Secretario.
DH. W36.67680. SOLICITUDE DE JOSÉ MANUEL MARCOS AGUILAR DE AUTORIZACIÓN DE OBRAS NO LUGAR DE TELLEIRA, NO CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/08/2019)

As obras para as que se solicita a súa legalización consistiron na construcción dunha edificación de planta baixa de 48,83 m2 de superficie con paramentos de pedra e cuberta de tella cerámica anexa a vivenda existente, e máis de piscina con vaso de formigón armado de dimensións 5x10 m e as súas correspondentes instalacións, en parcela de referencia catastral 54035A053001540000HT, en zona de policía e a unha distancia de 40,20 m do leito do río Nigrán, no lugar Telleira, parroquia de San Fiz, concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 1 de agosto de 2019.—O xefe do servizo territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
RECTIFICACIÓN DA RP POLA QUE APROBA A RELACIÓN DEFINITIVA DE ASPIRANTES ADMITIDOS E EXCLUÍDOS, TRIBUNAL E DATAS DE CONSTITUCIÓN E 1º EXERCICIO, DO PROCESO SELECTIVO CONVOCADO PARA CUBRIR INTERINAMENTE 1 PRAZA DE TÉC. FITOPATÓLOGO/A
ADMINISTRACIÓN LOCAL — Provincial — Deputación Provincial (Persoal, oposicións, 19/02/2019)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 12 de febreiro de 2019, pola que aproba a relación definitiva de aspirantes admitidos e excluídos, composición do tribunal e datas de constitución e primer exercicio, do proceso selectivo convocado para cubrir interinamente unha praza de Técnico/a fitopatólogo/a; no sentido que onde di (.): “A constitución do tribunal terá lugar o día 21 de marzo de 2019, ás 9,30 horas,” (.) debe dicir: “A constitución do tribunal terá lugar o día 18 de marzo de 2019, ás 9,30 horas”. Pontevedra, 15 de febreiro de 2019 O Deputado Delegado. O Secretario.
EXPOSICIÓN PÚBLICA DO ACORDO DE APROBACIÓN INICIAL DO EXPEDIENTE DE SUPLEMENTO DE CRÉDITO NÚMERO 1/2019 DO CONSORCIO PROVINCIAL DE PONTEVEDRA PARA A PRESTACIÓN DO SERVIZO CONTRA INCENDIOS E SALVAMENTO
ADMINISTRACIÓN LOCAL — Provincial — Deputación Provincial (Presupostos e cadros de persoal, 02/08/2019)

O Pleno da Deputación Provincial de Pontevedra na sesión ordinaria que tivo lugar o día 26 de xullo de 2019, aprobou inicialmente o expediente de suplemento de crédito número 1/2019 do Consorcio Provincial de Pontevedra para a Prestación do Servizo contra Incendios e Salvamento, por un importe total de 520.000,00 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de suplemento de crédito número 1/2019 do Consorcio Provincial de Pontevedra para a Prestación do Servizo contra Incendios e Salvamento. O que se fai público para xeral coñecemento e efectos. Pontevedra, 30 de xullo de 2019.—O deputado delegado área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O Secretario, Carlos Cuadrado Romay.
CONVOCATORIA PROCESO SELECTIVO 1 AUXILIAR DE CLÍNICA UAD CANGAS
ADMINISTRACIÓN LOCAL — Municipal — Cangas (Persoal, oposicións, 27/11/2019)

A Xunta de Goberno Local do Concello de Cangas de data 11/11/2019 aprobou a convocatoria e as bases dos procesos selectivo para a contratación laboral temporal en réxime de substitución por baixa de 1 auxiliar de clínica para a UAD do Concello de Cangas, Grupo IV, nivel 16, titulación esixida: técnico/técnica en coidados auxiliares de enfermería (ciclo formativo de grao medio, rama sanitaria) ou formación profesional de primeiro grao, na súa rama sanitaria, ou equivalente. As bases estarán expostas no Taboleiro de Anuncios e na páxina web do Concello (www.cangas. gal). O período de presentación de instancias será de 10 días hábiles a partir do día seguinte ao da publicación deste anuncio. Cangas, a 18 de novembro de 2019. O alcalde, Xosé Manuel Pazos Varela
MODIFICACIÓN DA COMPOSICIÓN DO TRIBUNAL CUALIFICADOR DO PROCESO SELECTIVO CONVOCADO PARA CUBRIR UN POSTO DE TRABALLO DE TÉCNICA OU TÉCNICO INFORMÁTICO DE CONTIDOS WEB E CORRECCIÓN DE ERROS
ADMINISTRACIÓN LOCAL — Provincial — Deputación Provincial (Persoal, oposicións, 22/08/2019)

O deputado, en virtude das competencias delegadas da Presidencia en materia de persoal, dita a seguinte Vistas as causas alegadas pola presidenta titular do tribunal cualificador do proceso selectivo convocado para cubrir un posto de traballo de técnica ou técnico informático de contidos web e o erro padecido na determinación do cargo do servizo ó que pertence a secretaria titular, o abeiro do establecido no artigo 109 da Lei 39/2015, de 1 de outubro, considerando as competencias delegadas da Presidencia en materia de persoal e en virtude das facultades que me confire o artigo 61.12 do Real decreto 2568/86, de 28 de novembro, e artigo 105.1 g) da Lei 5/97, de 22 de xullo, reguladora da Administración Local de Galicia, RESOLVO: 1) Modificar a composición do tribunal cualificador do proceso selectivo convocado para cubrir un posto de traballo de técnica ou técnico informático de contidos web, polo que afecta aos seguintes membros, que substitúen ós nomeados na Resolución Presidencial número 2019014963 de data 7 de agosto de 2019 para este proceso de selección: Presidenta: Titular: Rebeca Domínguez Pérez, xefa de Servizo de Comunicación da Deputación provincial de Pontevedra. Suplente: Javier Pastoriza Portela, técnico de comunicación da Deputación provincial de Pontevedra.2) Rectificar o cargo da secretaria titular no sentido que onde di: “(.) xefa de Servizo de Gabinete Didáctico (.)” debe dicir: “(.) xefa de Servizos Lingüísticos (.)” Pontevedra, 14 de agosto de 2019.—O deputado delegado.—O secretario.
COBRANZA TAXAS SERVIZO DO LIXO PRAZA 1 TRIMESTRE 2019
ADMINISTRACIÓN LOCAL — Municipal — Cambados (Recadación, 10/05/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POLA RECOLLIDA, TRATAMENTO E ELIMINACIÓN DE RESIDUOS SÓLIDOS correspondentes a Remesa: LIXO PRAZA 1 TRIMESTRE 2019 o seguinte: Durante o prazo comprendido entre 20 de Maio de 2019 ata o 22 de Xullo de 2019, procederase ó cobro en período voluntario da cota do Padrón citado. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
EXPEDIENTE DE DESAFECTACIÓN DA VIVENDA DE MESTRE DO CEIP XULIO CAMBA, SITA NA RÚA CURROS ENRÍQUEZ Nº 12–PISO 3º DEREITA EN VILANOVA DE AROUSA, PARA QUE PASE A SER PROPIEDADE DO CONCELLO DE VILANOVA DE AROUSA
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 23/07/2019)

O Pleno da Corporación, en sesión ordinaria celebrada o día 15 de xullo de 2019, adoptou o acordo de someter a información pública polo prazo dun mes a contar desde a publicación do presente anuncio no BOP, o expediente de desafectación do ámbito educativo da vivenda de mestre do CEIP Xulio Camba sita na rúa Curros Enríquez nº 12 –piso 3, dereita-, de Vilanova de Arousa para que pase a ser propiedade do Concello de Vilanova de Arousa, aos efectos previstos no artigo 8.2 do Regulamento de Bens das Entidades Locais aprobado polo Real Decreto 1372/1986, do 13 de xuño. Durante o período de información pública o expediente poderá ser consultado na Secretaría Xeral do concello. Vilanova de Arousa, a 16 de xullo de 2019. O alcalde Gonzalo Durán Hermida
RESOLUCIÓN DA REVOGACIÓN DE DELEGACIÓN DA PRESIDENCIA XGL: 26/03/2019
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/04/2019)

Por resolución desta Alcaldía de data 26 de marzo de 2019 delegouse no Daniel Nicolae Lazcoz Venancio, D. Francisco Javier Pardo Espiñeira, de ser o caso, “a convocatoria e a Presidencia da Xunta de Goberno Local extraordinaria e urxente do 26 de marzo de 2019, así como todos os actos e trámites necesarios para a execución dos acordos da dita reunión da Xunta de Goberno Local, entre outros, a sinatura das respectivas certificacións”, non resultando preciso o exercicio delegado de dita competencia. No uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía- artigo 124.4 da Lei 7/1985, do 2 de abril, reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.— Revogar as competencias delegadas por Resolución de data 26 de marzo de 2019 no Segundo tenente de alcalde, D. Francisco Javier Pardo Espiñeira. Segundo.— Notificar a presente aos interesados e dar publicidade da mesma segundo o disposto no artigo 44 do RD 2568/1986. Data e sinatura dixital Alcalde-Presidente, ABEL CABALLERO ÁLVAREZ Secretaria do Goberno Local, Manuela Vicenta Zagal Claramonte
PADRÓN 1º TRIMESTRE MERCADOS E MERCADIÑO
ADMINISTRACIÓN LOCAL — Municipal — Bueu (Recadación, 08/02/2019)

Aprobado mediante Resolución da Alcadía de data 31 de Xaneiro de 2019 o Padrón Municipal da Taxa polo uso dos bens e instalacións municipais dos Mercados referido ó 1º Trimestre de 2019 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 25 de febreiro ao 26 de abril do 2019, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 26 de abril obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 34. Os contribuíntes que a 25 de Marzo de 2019 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE A MARXE
CONVOCATORIA DE XUÍZ DE PAZ TITULAR
ADMINISTRACIÓN LOCAL — Municipal — Sanxenxo (Convocatorias Xuíz de Paz, 09/04/2019)

De conformidade coa resolución da alcaldía do día de hoxe, anúnciase convocatoria pública para a elección de xuíz de paz titular deste concello polo período de 4 anos, para que no prazo de 15 días, contados dende a publicación deste anuncio no Boletín Oficial da Provincia, poidan presentarse as solicitudes no Rexistro de entrada de documentos no concello, achegando a seguinte documentación: 1º) Certificación de nacemento, ou fotocopia cotexada do DNI.2º) Certificado de penais.3º) Declaración de non estar inculpado nin procesado, de conformidade co disposto no artigo 2, punto 1. a) da Lei 68/1980.4º) Xustificación documental dos méritos que alegue o solicitante. Os requisitos para tomar parte nesta convocatoria son os enumerados nos artigos 102, 302 e 303 da Lei orgánica do poder xudicial. O cargo de xuíz de paz será incompatible para o exercicio das actividades sinaladas no artigo 389 da Lei orgánica do poder xudicial, agás o exercicio de actividades profesionais e mercantís. A Corporación Municipal en Pleno elixirá, por maioría absoluta, aos aspirantes que considere máis convenientes, e o nomeamento será realizado pola Sala de Goberno do Tribunal Superior de Xustiza. O alcalde, Telmo Martín González (documento asinado dixitalmente na data que figura ao pé).
EXPOSICIÓN PÚBLICA E ANUNCIO DE COBRANZA DO PADRÓN TAXAS DE AUGA E DEPURACIÓN 1ºTRIMESTRE 2019
ADMINISTRACIÓN LOCAL — Municipal — Vilagarcía de Arousa (Recadación, 29/04/2019)

Aprobado pola Xunta de Goberno Local de 16 de abril de 2019 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 1º trimestre de 2019, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 2 de maio de 2019 e o 2 de xullo de 2019, o cargo dos recibos domiciliados efectuarase o 6 de maio, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 16 de abril de 2019 O SR. ALCALDE Asdo./.
APROBACIÓN DEFINITIVA ORZAMENTO CONCELLO DE VIGO 2020
ADMINISTRACIÓN LOCAL — Municipal — Vigo (Presupostos e cadros de persoal, 27/12/2019)

O Pleno do Excmo. Concello de Vigo, en sesión ordinaria celebrada o 23 de decembro de 2019, aprobou con carácter definitivo o Orzamento Xeral do Concello, que deberá rexer durante o exercicio do ano 2020, así como o do seu Organismo Autónomo Administrativo Xerencia Municipal de Urbanismo e Anexos dos Orzamentos das Fundacións: MARCO e CONVENTION BUREAU así como os estados consolidados dos mesmos tal e como se achega. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. O ALCALDE-PRESIDENTE. Asinado electronicamente, Abel R. Caballero Alvarez
DELEGACIÓN DE ATRIBUCIÓNS DE ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 31/07/2019)

A Alcaldesa ditou o Decreto nº 2019-0710, de 18 de xullo de 2019, que literalmente di: Visto que, con data de 29/05/2019 foi remitido a esta Alcaldía (2019-E-RC-2269) expediente para a autorización de matrimonio civil entre Joana Patricia Fontanella San Atanasio e Andrei Constantin Pisos Irurozqui, o vindeiro día 31 de Agosto de 2019, ás 12:30 horas. Visto que con data 09/04/2019 (2019-E-RC-1570) Andrei Constantin Pisos Irurozqui presenta escrito solicitando a delegación de atribución para autorización do matrimonio civil na Daniel Patricio Pletea Neil. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Primeira tenente alcalde actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.—Delegar puntualmente na Daniel Patricio Pletea Neil a miña atribución para a autorización do matrimonio civil entre Joana Patricia Fontanella San Atanasio e Andrei Constantin Pisos Irurozqui, que se realizará na Casa do Concello (Salón de Plenos) o vindeiro día 31 de Agosto de 2019.2.—O exercicio da atribución delegada deberá aterse ao establecido na Instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.—Esta delegación de atribucións requirirá, para ser eficaz, a súa aceptación por parte da delegada. Porén, a delegación entenderase aceptada tacitamente se no termo de tres días hábiles contados dende a notificación deste acordo ao destinatario da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativaconcordante.4.—Publicar esta resolución no Boletín Oficial da Provincia.5.—Notificar a presente resolución a Primeira Tenente Alcalde e aos contraentes (unha vez sexa aceptada a delegación expresamente ou se entenda aceptada tacitamente). DOCUMENTO ASINADO ELECTRONICAMENTE
DELEGACIÓN DA ALCALDÍA NO PRIMEIRO TENENTE ALCALDE
ADMINISTRACIÓN LOCAL — Municipal — Mos (Outros documentos, notificacións e informacións públicas, 22/08/2019)

Sendo necesario desprazarme fora do termo municipal do 21 de agosto ao 2 de setembro de 2019, ambos incluidos, e ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86 e art.61 da Lei 5/97 de Administración Local de Galicia), e do art.3 do Regulamento Orgánico Municipal, Primeiro.— Delegar a totalidade das miñas funcións no Ramona Aperribay Cardeñes, D. Camilo Augusto Martínez no período comprendido entre o 21 de agosto e o 2 de setembro de 2019, ambos incluídos. Segundo.— Publicar a presente no taboleiro de edictos do Concello, en cumprimento do sinalado no Regulamento Orgánico Municipal, sen prexuízo da preceptiva publicación no Boletín Oficial da Provincia. Terceiro.— Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que éste celebre. Mos, 14 de agosto de 2019. A alcaldesa, Documento asinado electrónicamente.
DELEGACIÓN DA ALCALDÍA, CELEBRACIÓN MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 02/01/2019)

Ditados autos firmes, con data dezasete de decembro de 2018, autorizando a celebración de matrimonio civil pretendido entre D. Juan Francisco Olier Molfa e Dª Jeny Oricheta Diaz Alejo. Elixido por parte dos contraentes do Concello de Poio para a celebración e fixada a data para o vinte nove de decembro de 2018 ás 13.00 horas. En virtude coas atribucións conferidas á Alcaldía pola normativa vixente (artigo 21 da Lei 7/85, do 2 de abril, de Bases do Réxime Local, artigo 41 do Real Decreto 2568/1986, do 28 de novembro de 1986, polo que se aproba o Regulamento de Organización, Funcionamento e Réxime Xurídico das Entidades Locais e no artigo 61 da Lei 5/1997, do 22 de xullo, reguladora da Administración Local de Galicia). Delegar na Concelleira Dª Margarita Caldas Moreira a celebración do matrimonio civil entre D. Juan Francisco Olier Molfa e Dª Jeny Oricheta Diaz Alejo, a celebrar o día vinte nove de decembro de 2018 ás 13.00 horas na Casa do Concello. Manda e asina o Sr. Alcalde Luciano Sobral Fernández, e a Secretaría acctal. dixitalmente a marxe na data que se indica.
APERTURA NOVO PRAZO PRESENTACIÓN SOLICITUDES LISTAS SUBSTITUCIÓNS AUXILIAR DE CLÍNICA
ADMINISTRACIÓN LOCAL — Municipal — Ponteareas (Persoal, oposicións, 05/07/2019)

Con data 29 de maio de 2019 aprobouse mediante Decreto nº 2019-1841, unha nova convocatoria para a presentación de instancias no prazo de 20 días naturais a partir da data de publicación no BOP, na categoría de Auxiliar de Clínica, segundo as bases aprobadas pola Xunta de Goberno de data 20 de marzo de 2017, co fin da confección das listas de contratacións para a categoría mencionada. No mesmo Decreto, resólvese unificar a lista resultante do proceso selectivo e a existente nunha soa lista de substitucións na categoría Auxiliar de Clínica, na que a orde de prelación final virá determinada pola puntuación obtida por cada aspirante en calquera dos dous procesos. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web, www.ponteareas. gal, apartado de Oferta de Emprego Público. Ponteareas, documento asinado electronicamente. O alcalde en funcións, Xosé Represas Giráldez
DECLARACIÓN DE VEHÍCULO COMO RESIDUO SÓLIDO URBÁN
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 04/03/2019)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos sólidos urbanos, MATRÍCULA PROPIETARIO/A PO3927AM Suzanne Noelia Isabel Broceño Allard O que se lles notifica mediante a presente publicación, ó abeiro do disposto no artigo 59 da Lei 30/92, de 26 de novembro, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase o seu alleamento continuandose co expediente para o cobro dos gastos xerados. Nigrán, 14 de Febreiro de 2019 O Alcalde Juan Antonio González Pérez (firmado electrónicamente)
APROBACIÓN DO PREZO PÚBLICO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 18/02/2019)

En sesión ordinaria de Xunta de Goberno Local celebrada o día 08/02/2019, se acordou o seguinte: “PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade “Excursión á Casa do Patrón (Lalín)”. SEGUNDO. Aprobar o importe do prezo público pola realización da actividade “Excursión á Casa do Patrón (Lalín)” que terá lugar o 23 de marzo fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento”. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
APROBACIÓN INICIAL RPT
ADMINISTRACIÓN LOCAL — Municipal — Mondariz (Presupostos e cadros de persoal, 06/02/2019)

Habéndose aprobado inicialmente a relación de postos de traballo do Concello de Mondariz, por Acordo do Pleno Municipal de data 26 de xaneiro de 2019, e conforme determina o artigo 202 da Lei 2/2015 de 29 de abril de Emprego Público de Galicia, sométese o expediente a información pública por prazo de vinte días, a contar desde o día seguinte ao de publicación do presente anuncio en o Boletín Oficial da Provincia, durante o cal os interesados poderán presentar as alegacións, suxerencias ou reclamacións que estimen oportunas. A relación considerarase definitivamente aprobada se durante o citado prazo non se presentaron reclamacións; en caso contrario, a relación de postos de traballo deberá ser obxecto de aprobación definitiva, previa resolución das reclamacións, suxerencias ou alegacións presentadas.
APROBACIÓN INICIAL CRÉDITO EXTRAORDINARIO
ADMINISTRACIÓN LOCAL — Municipal — Rosal, O (Presupostos e cadros de persoal, 17/10/2019)

Aprobada inicialmente polo Pleno do Concello do Rosal, en sesión ordinaria de data 3 de outubro de 2019, a modificación do orzamento xeral de 2019 número 48/2019 mediante crédito extraordinario por importe de 81.451,78 euros, exponse ó público durante o prazo de 15 días, a fin de que os interesados poidan examinalo e presentarse reclamacións ante o Pleno, conforme o 177.2 do R. D. Lexislativo 2/2004, que aproba o Texto Refundido de Facendas Locais. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril A Alcaldesa.
CONVOCATORIA ELECCIÓN XUÍZ DE PAZ
ADMINISTRACIÓN LOCAL — Municipal — Meaño (Convocatorias Xuíz de Paz, 10/06/2019)

Oficiado pola Secretaría do Goberno do Tribunal Superior de Xustiza de Galicia o Concello de Meaño para inicia-lo expediente de elección de Xuíz de Paz titular desta localidade; de conformidade co establecido na Lei Orgánica do Poder Xudicial, pola presente anúnciase a apertura dun prazo de quince días hábiles, computados a partir do día seguinte ao da publicación deste anuncio no Boletín Oficial da Provincia de Pontevedra, para que os interesados, que reúnan as condicións sinaladas no artigo 102 e concordantes da Lei Orgánica do Poder Xudicial, poidan presentar as súas solicitudes. As instancias irán dirixidas á Alcaldía do Concello de Meaño e na mesma farase constar nome, apelidos, DNI, idade, profesión actual, domicilio do interesado e si desempeñou o cargo de xuíz de paz ou substituto, e xunto coa mesma deberá achegarse a seguinte documentación: Meaño. Documento asinado e datado dixitalmente ao marxe. A alcaldesa Mª Lourdes Ucha Varela
APROBACIÓN DEFINITIVA DA MODIFICACIÓN DAS BASES DE EXECUCIÓN DO ORZAMENTO
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 15/03/2019)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 28 de xaneiro de 2019 aprobou inicialmente a modificación das bases de execución do orzamento para incluír as subvencións nominativas para 2019. O devandito acordo resulta definitivo ao non ser presentada reclamación algunha. Vilanova de Arousa, 7 de marzo de 2019. O Alcalde, Gonzalo Durán Hermida.
EXPEDIENTES SUPLEMENTO DE CRÉDITO / CRÉDITO EXTRAORDINARIO
ADMINISTRACIÓN LOCAL — Municipal — Meaño (Presupostos e cadros de persoal, 12/11/2019)

Elevado a definitivo o acordo de aprobación inicial, adoptado polo Pleno da Corporación en sesión ordinaria de data 27 de setembro de 2019, de modificación de créditos: suplemento de créditos 2/2019 e concesión de créditos extraordinarios 2/2019, coa conseguinte modificación do plan de investimentos; publícase, ó abeiro do artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, resumido por capítulos do Orzamento de gastos e ingresos: Meaño, documento asinado e datado dixitalmente ao marxe. O alcalde Carlos Vieítez Fernández
CORRECCIÓN DE ERROS, PUBLICACIÓN APROBACIÓN DEFINITIVA DERROGACIÓN PARCIAL DE ORDENANZA FISCAL
ADMINISTRACIÓN LOCAL — Municipal — Vila de Cruces (Ordenanzas e Regulamentos, 24/01/2019)

Advertido erro material no anuncio de aprobación definitiva da derogación parcial da ordenanza fiscal reguladora da taxa de ocupación de subsolo, solo e voo correspondente a terreos de uso público municipal, publicado no BOPPO nº 210 de data 31 de outubro de 2018, e ao abeiro do establecido no artigo 105.2 da Lei 30/1992, de 26 de novembro, rectificase dita publicación nos seguintes termos: Onde dí: “Tarifa segunda. Ocupación de solo con postes. Unidade. Baixa tensión: 22,77 €”. Debe dicir: “Tarifa segunda. Ocupación de solo con postes. Unidade. Alta tensión: 3.901,85 €”. En Vila de Cruces. O Alcalde, D. Jesús Otero Varela. DOCUMENTO ASINADO ELECTRONICAMENTE Á MARXE
CONCESIÓN DE AXUDAS NA ARI DO CONXUNTO HISTÓRICO DE PONTEVEDRA E NA ARI DE ESTRIBELA. PLAN ESTATAL DE VIVENDA 2013-2016
ADMINISTRACIÓN LOCAL — Municipal — Pontevedra (Subvencións e axudas, 20/05/2019)

Por Decretos do Concelleiro da Área de Contratación e Facenda, prestábase aprobación definitiva a axudas solicitadas dentro da ARI do Conxunto Histórico de Pontevedra e do núcleo de Estribela, e aos correspondentes gastos ordenando os seus pagos a favor das persoas interesadas solicitantes das subvencións para a rehabilitación de edificios e vivendas. Asemade, dispoñíase que unha vez rematada a tramitación dos expedientes de solicitude de subvencións, procederíase a publicar unha relación das axudas concedidas no taboleiro de anuncios do Concello de Pontevedra, na sede electrónica https://sede.pontevedra. gal, e no BOP ao abeiro do que establece o artigo 28 das Bases que as regulan (BOP núm.245, de 21/12/15). En virtude do exposto, faise pública a concesión de subvencións dos/as beneficiarios/as que se relacionan: Contra o presente acto, que pon fin á vía administrativa, o interesado poderá interpoñer o RECURSO CONTENCIOSO-ADMINISTRATIVO ante o Xulgado competente desta orde de Pontevedra, no prazo de dous meses contados desde o día seguinte ao da súa notificación (arts 46 e 14 da Lei 29/1998). Non obstante, potestativamente, poderá interpoñerse o recurso de REPOSICIÓN ante o órgano que o ditou, no prazo dun mes, contado desde o día seguinte ao da súa notificación (art.124 da Lei 39/2015). Isto sen prexuízo de interpoñer calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpoñer recurso contencioso-administrativo no prazo de seis meses contados desde o día seguinte a aquel no que deba entenderse presuntamente desestimado (art.46.1 e 4 da Lei 29/1998). Pontevedra, 30 de abril de 2019.- A Concelleira responsable da Área de Accesibilidade, Patrimonio Histórico e Medio Ambiente Urbano, Anabel Gulías Torreiro.- O Secretario da Administración Municipal, José Carlos Castiñeira Piñeiro.
APROBACIÓN DEFINITIVA DOS EXPEDIENTES DE MODIFICACIÓN DE CRÉDITO 05/CF/2018 E 06/CE/2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 09/01/2019)

Aprobado inicialmente polo Pleno da Corporación, en sesión ordinaria celebrada o día 29 de novembro de 2018, o expediente nº 05/CF/2018 de cambio de finalidade do financiamento afectado procedente de diversas operacións de préstamo a longo prazo concertadas nos exercicios 2014, 2015, 2016, 2017 e 2018, por importe de 66.328,22€ coa conseguinte modificación do Anexo de Investimentos; así como expediente de modificación de crédito por crédito extraordinario nº 06/CE/2018, por importe de 180.525,20€, financiado con baixas de créditos de gastos doutras aplicacións do orzamento vixente, para atender os gastos derivados dos seguintes expedientes de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2018. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por si só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, 27 de decembro de 2018. A alcaldesa en funcións Tania García Sanmartín
CORRECIÓN DE ERROS DAS BASES DO CONCURSO-DESFILE DE CARROZAS DO ENTROIDO 2019, PUBLICADAS NO BOPPO DO 18 DE FEBREIRO
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 22/02/2019)

O Alcalde ds Neves no uso das facultades que lle confire a normativa local vixente, dictou a seguinte: Advertidos erros materiais nas Bases reguladoras do CONCURSO-DESFILE DE CARROZAS DO ENTROIDO 2019, aprobadas por Resolución de Alcaldía núm.:2019-0053 de data 08/02/2019 publicadas no BOPP núm.34, de 18 de febreiro de 2019, e o Decreto Núm.2019-0063 de data 18/02/2019 que o modificaba, e ó amparo do disposto no artigo 109 da Lei 39/2015, de 1 de outubro, de PAC/AAPP, subsanar nas mesmas, os artigos 6.2 e 4.4 tal como figura a continuación: O mando e asino, en As Neves, na data que figura na marxe. O ALCALDE A SECRETARIA Asdo. Xosé Manuel Rodríguez Méndez Asdo. Mª Jesús Rodríguez Freire (Documento asinado electrónicamente)